SORSÁTÍRÓ ÉLETMÓD

(Holisztikus szemlélettel és némi kegyelemmel)

Margaret Gold Millet

2022

Underground Kiadó Kft.

www.undergroundkiado.hu

Minden jog fenntartva!

ROYAL SOLUTIONS

A GYÓGYULÁS MŰVÉSZETE: iránymutatás a tudatossághoz és a táplálkozáshoz

ELŐSZÓ

Ha egészségesek vagyunk, számtalan kívánságunk van: legyenek nagyobbak…, hosszabbak…, szebbek…, fényesebbek…, és még többen azok a dolgok, amikre áhítozunk. Betegség esetén pedig csak egy kívánságunk van, a GYÓGYULÁS, méghozzá minél hamarabb…, Ezután jöhet minden más.

Ez így helyes hiszen, ha EGÉSZSÉG VAN MINDEN VAN! Akár egészségesek, akár betegek vagyunk, a jelenben és a jövőben is bármikor kerülhetünk olyan helyzetbe, amely testi, lelki egészségünket, állapotunkat negatívan érinti. Közel sem biztos, hogy TELJESSÉGÉBEN meg tudjuk kapni a segítséget (többek között az egészségügyi ágazat leterheltsége miatt) könyveim lehetőséget adnak olyan tradicionális alapokon nyugvó és alternatív tudásanyaggal, mellyel a legtöbb ember javíthat a meglévő életmódján, egészségi állapotán, tudatszintjén. A felkínált tudás esélyt ad a természettel harmóniában működő életjobbításra. Betegség esetén gyógyulásra, egészség esetén pedig egy tudatos odafigyeléssel való, a természettel összhangban működő preventív jellegű életjobbító tudás elsajátítására is. Mindkét esetben SORSFORDÍTÁSRA. Az egészség megőrzése mindig megelőző

jelleggel gondos, tudatos odafigyeléssel, a gyógyulás pedig megengedő szemléletváltással kezdődik.

Ha meghoztuk a döntést, ideje elindulni a megfelelő lépésekkel a változás, gyógyulás felé.

Könyveim azokat a lépéseket mutatják be az alapoktól, melyekkel, egy nagyon széles spektrumot érintő betegségből el tudtam indulni gyógyulás útján. Olyan lépések ezek, melyek a megelőző hatás mellett, erőteljes gyógyító funkcióval is bírnak. A kihívás érintette a látásomat, szaglásomat, hallásomat, ízérzékelésemet, bőrömet, izmaimat (a testsúlyom 37 százalékát veszítettem el, ez 20 kg.

izomveszteség), ízületeimet, különböző szöveteket, vér és nyirok keringésemet, egyensúly érzékemet, az érző és mozgató idegrendszeremet és az agyi területet is (legyengült immunrendszer-agyhártyagyulladás-agyvérzés-3 hónap kóma- teljes mozgásképtelenség, ideiglenes lebénulás a test 99 százalékában). Amikor tudatosult bennem, hogy mennyire vagyok beteg láttam, hogy egy rendkívül széles skálát érintő módszert, valódi komplex gyógymódot kell találnom. Olyat, ami a TEST-LÉLEK-TUDAT hármasát egységben kezeli. Teljes mértékben bíztam abban, hogy meg fogom találni, végig fogom csinálni és meg fogom osztani olyan személyekkel, akiknek ez segítséget jelenthet a tudatosságuk növeléséhez, a felépüléshez vagy az egészségük megőrzéséhez, javításához.

Tanulságként rámutatva azokra a hibákra, melyeket elkövettem, de elkerülhetőek lehettek volna és felhívva a figyelmet azokra a dolgokra, melyek a folyamat során valódi értéket képviseltek. A könyvben szereplő lehetőségek, mind ajánlások. Önállóan egyik sem hozza el a teljes változást, gyógyulást. Nekem, ezen lehetőségek gyakorlatba való átültetése, kiváló eredményeket hozott, de tudom, hogy mindannyian máshol tartunk és más úton járunk. Ezért mindenki válassza ki a neki legjobban tetszőt/tetszőket.

VÁLTOZÁS/GYÓGYULÁS ALAPPILLÉRE A TUDATOSSÁG

Ez a fejezet segít támpontokat adni egy-egy negatív helyzetben. Törekedve arra, hogy ne kelljen ott túl sok időt eltöltenünk. Rávilágítva azokra a momentumokra, amelyeket időben észre véve, elkerülhetjük a „mélyebb gödörbe csúszást”.

Az első és legfontosabb lépés, hogy tudatosítjuk magunkban a tényt: ITT ÉS MOST EZ VAN!

Nagyon nehéz addig kimozdulni a teljes veszteség, az érzelmi és fizikai sokk állapotából amíg helyre nem tesszük a gondolatainkat és nem kezdjük el ezt tényként kezelni. Amíg benne vagyunk az EZT

NEM HISZEM EL…, EZ BIZTOSAN EGY ROSSZ ÁLOM…, MIÉRT PONT ÉN…, DÜH…, INDULATOK…, ÖNMARCANGOLÁS…, MAGUNKKAL EGYEZSÉGRE JUTÁS…, AZ

ELCSENDESEDÉS, BEFELÉ FORDULÁS, intenzív, fájdalmas érzések, gondolatok mindent elsöprő, elnyomó forgatagában, addig nem tudjuk megélni a teljes elfogadást és nem láthatjuk a megoldást jelentő következő lépést sem. Minden itt felsorolt szakasszal valószínűleg találkozni fogunk egy komolyabb betegség, trauma, veszteség során. Ezért amint be tudjuk azonosítani, hogy éppen hol tartunk a folyamatban, próbáljuk meg a lehető legkevesebb időt tölteni el benne, és SEMMIKÉPP SE

RAGADJUNK BELE!!! Érdemes tudnunk, hogy ezen szakaszok legtöbbször szorosan, szinte megkerülhetetlenül követik egymást és amíg az egyiken nem vagyunk túl, aligha léphetünk a következőre. Kezeljük tehát tényként az „elfogadhatatlant”, töltsük el benne a tőlünk telhető

legkevesebb időt, mert erre a kincsre, a változtatáshoz, gyógyuláshoz van szükségünk.

Segíthet jobban megérteni a veszteségeink feldolgozását, ha rálátunk a teljes valóságára. Ha csak azt az aspektust nézzük, ami a negatív érzést kelti bennünk, akkor az valóban nagyon fájdalmas tud lenni. Próbáljunk meg teljes realitással tekinteni rá. A negatív történésekben benne van a vele egyenértékű siker lehetősége. Minden veszteségben rejlik egy hatalmas potenciál, az új születésének, az új elindulásának, az új kezdetének az esélye. A magzat nem tudna megszületni, ha az áldott állapot nem szűnne meg, a gyümölcs sem kapna lehetőséget, ha a teljes pompájában lévő

virág, mint olyan, véget nem érne, mint ahogy a kismadár sem tudna új ciklust indítani, ha a tojás épen maradna és talán a legkézenfekvőbb példa, amit minden nap öntudatlanul végzünk, a légzés, hiszen nem tudunk új levegőt venni, amíg az előzőt ki nem fújtuk. A kilégzést mégsem veszteségként éljük meg, hanem egy magától értetődő „feladatnak” tekintjük, ami alapvető feltétele az életünknek (valójában „feladat” a belégzés is, amihez ki kell fújnunk az elhasznált levegőt, tehát mindig a jelen pillanat határozza meg a prioritást). Ez oly annyira így van, hogy légzés (elengedés-befogadás) nélkül, még félóráig sem tudnánk életben maradni. A fentiekből is nagyon szépen kitűnik, hogy nem az elengedés a valódi veszteség, hanem a túlzott ragaszkodás.

Ha egészség kihívással küzdünk, ennek az állapotnak van egy sajátossága, ami még nehezebbé teszi a gyors változást, változtatást. Olyankor egy teljesen más dimenzióba kerülünk. A fókuszunk nagy részét a fájdalmak és a betegség okozta hiányállapot kötik le. Ebből valóban nagyon nehéz kimozdulni, mert ez egy folyamatosan érzékelhető, sejtszintről feltörő, mindent elárasztó, beterítő

állapot. Ilyenkor kulcsfontosságú a fókuszunkat a betegségről a gyógyulás felé fordítani…, mi segíthet, mit tudok magamért tenni, milyen lehetőségeim vannak…? Célszerű ilyenkor felkutatni a régmúlt emlékeiből azokat melyek egyszer már segítettek bennünket meggyógyulni. A fellelt mintát igazítsuk a megváltozott körülményekhez és kezdjük el a megvalósítást.

A tünetek, fájdalmak csillapítására jó megoldásokat tudnak nyújtani a nyugati orvoslás által ajánlott kezelések. A teljes gyógyulás viszont csak úgy tud létrejönni, ha az AZ ORVOSSÁGOK mellé, valódi GYÓGYSZEREKET is használunk. Az előbbi a tüneteket csillapítja (bár sok mellékhatása van, de a legkritikusabb időszakokban tud egy lélegzetvételnyi szünetet adni, amiben a valódi gyógyulás felé tudunk fordulni és az okokat kezdjük el visszafordítani egy egészséges irányba. Amint

meghoztuk a döntést, hogy szeretnénk változtatni, gyógyulni és ezért hajlandóak vagyunk mindent megtenni – jó, ha tudjuk - igen nagy kitartásra, erőre, tudatosságra, önfegyelemre, önbizalomra és türelemre lesz szükségünk. A legtöbb ilyen jellemzőnk már eleve adott valamilyen mértékben. Egy változtatás, gyógyulás rengeteg lehetőséget rejt ezeknek a tulajdonságoknak a növelésére.

Kiemelten azokéra, amelyek az ÖN szótaggal kezdődnek. Mivel minden esetben önmunkával, tudatos döntésekkel kell elindítanunk a folyamatot, így ezek a fejleszthető minőségek is részei az emelkedésünknek. Helyezkedjünk más nézőpontra és az „önkorlátozás” helyett lássuk meg azt, hogy egészséges szintre való fejlesztésük (önfegyelem, önbizalom stb.) valójában hatalmas szabadságot és óriási lehetőséget ad (egy következő könyvemben, ezekre is lesz útmutatás). A rengeteg feladatot, ráfordítandó időt, energiát, egy vége láthatatlan folyamatnak vélhetjük, ilyenkor NE HÚZZUK

MAGUNKRA EZT AZ EGÉSZ HEGYET. A célhoz vezető utat, lépésről lépésre tegyük meg. Minden egyes megtett lépést, alázattal ugyan, de kezeljünk a helyén. Ha elfáradtunk, stabilan kitartva pihenjünk meg, onnan új erőre kapva induljunk tovább. Mindig törekedjünk arra, hogy kisebb és elérhető célkitűzésekkel haladjunk.

Nagyon fontos lesz a folyamat során energiatakarékosan (az energiát a célunkba fektetve) és tudatos akarat vezetéssel fejlődnünk (ne lendületből tegyük a dolgunkat, hanem célra tartott fókusszal, stabilan, kitartóan, egyenletesen). Ha ezekkel a tulajdonságokkal hadilábon állunk, ne legyünk szégyenlősök, kérjünk meg valakit, aki igazán sokat jelent nekünk, hogy egy-egy kibillenés esetén támogasson minket, legalább pár jó szóval. Ahogy mindenből megszereztük a gyakorlatot és a rutint, egyre kevésbé fogunk támogatást kérni.

Érdemes tudnunk azt, ahogy telnek a napjaink, látni fogjuk, hogy a világ folyása nincs tekintettel az állapotunkra, nem segíti azt. Sokszor érezhetjük úgy, hogy minden összefogott ellenünk…, olyan dolgok történnek a nagyvilágban, melyek a legtöbb embernek komoly fizikai és lelki megterhelést okoznak. Képzeljük el úgy magunkat, mint egy bárka, amely a viharos óceánon halad. Törzsét a vad hullámok, vitorláját a metsző szél tépi. Amint egy hajszálrepedés keletkezik a felszínén és az nincs gyorsan kijavítva, a víz egyre nagyobb rést nyit rajta. A megnövekedett keresztmetszeten, végül olyan akadálytalanul fog betörni a víz, hogy elsüllyeszti a hajót. Legyünk jók önmagunkhoz, figyeljünk oda, gyorsan korrigáljunk, javítsunk ki minden sérülést és ne hagyjuk magunkat eltéríteni a célunktól. A külvilág eseményein, egy személyként nem igazán tudunk érdemben változtatni, a legtöbb, amit tehetünk, hogy korrigálunk azon, hogy miként reagálunk rá. Lehetőleg ne hagyjuk, hogy a vad szél elsodorjon bennünket, inkább fogjuk be a vitorlánkba.